עמוס סאסי

עמוס סאסי (נולד ב-29 בינואר 1979) הוא כדורגלן עבר ישראלי, ששיחק בעמדת הבלם. סאסי נחשב לאחד מהכישרונות המבוזבזים בכדורגל הישראלי והיה חלק מסרט דוקומנטרי שעסק בבעיות מערכת הכדורגל הישראלית.

קריירה ככדורגלן
סאסי החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר שלומי דהאן הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר.

על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה ולא זכו לדקות משחק מרובות.

בשנת 2000 חתם סאסי במכבי נתניה, ושיחק בה במשך כשנתיים עד שחזר לשורותיה של בורוסיה דורטמונד, שם שיחק בקבוצת המילואים. ב-2004 חזר לישראל, לקדנצייה שנייה בת כחצי שנה במכבי נתניה, ולאחריה חתם ושיחק כחצי שנה לא מוצלחת למדי בהפועל ניר רמת השרון.

ב-2006, עזב לארצות הברית, ושיחק במכבי לוס אנג'לס עד שפרש בשנת 2018.

קישורים חיצוניים

 עמוד השחקן באתר מכבי חיפה

הערות שוליים

כדורגלנים ישראלים
בלמי כדורגל ישראלים
נתניה: כדורגלנים
כדורגלני מכבי חיפה
כדורגלני מכבי נתניה
כדורגלני בורוסיה דורטמונד
כדורגלני הפועל רמת השרון
כדורגלני נבחרת ישראל
בוגרי אורט יד ליבוביץ
כדורגלנים ישראלים בגרמניה
כדורגלנים ישראלים בארצות הברית
ישראלים שנולדו ב-1979